Diari Oficial de la Generalitat Valenciana


Sumari del DOGV 7006, del 18-04-2013 (2013/3400)

Aprovació del programa d'actuació integrada per al desenvolupament per gestió indirecta de la unitat d'execució número 18-Monteblanco i adjudicació de la condició d'agent urbanitzador.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7006

Data del DOGV
:   18-04-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/3400


Data del document
:   05-04-2013

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * pla d'urbanisme
    * administració local

Aprovació del programa d'actuació integrada per al desenvolupament per gestió indirecta de la unitat d'execució número 18-Monteblanco i adjudicació de la condició d'agent urbanitzador. [2013/3400]  
El Ple de l'Ajuntament, en data 21 de març de 2013, ha adoptat un acord amb la part dispositiva següent:  
«Primer. Aprovar definitivament l'alternativa tècnica de programa d'actuació integrada per gestió indirecta de la unitat d'execució 18-Monteblanco, de sòl urbà residencial, zona de vivendes unifamiliars aïllades, del Pla General d'Ordenació Urbana de Llíria, promoguda per la UTE Rocisa Hispánica, SL - Vaseco, SL, amb el caràcter d'actuació de transformació urbanística de les previstes en el Reial Decret Legislatiu 2/2008, en relació amb el Decret Llei 1/2008, la qual comprén l'aprovació definitiva del projecte d'urbanització de la unitat. Queden totes estes aprovacions supeditades al compliment de les condicions assenyalades en els informes municipals que es troben en l'expedient, que s'han d'incorporar al programa i al projecte d'urbanització, en els termes següents:   
A) Respecte al programa d'actuació integrada per gestió indirecta:  
  
1) S'han de complir les condicions establides en l'acord de la Junta de Govern Local de 13 de juny de 2012.  
a) Condicions respecte a la memòria del programa:   
  
En l'apartat de la memòria referit a l'àmbit de l'actuació integrada, s'indica l'àmbit (UE-18-Monteblanco), d'acord amb la delimitació del PGOU, i es posa de manifest que inclou a més dels terrenys inclosos en la UE-18, els corresponents a la totalitat del carrer del Linx, de titularitat pública, necessaris per a la urbanització completa del vial.   
  
El vial en qüestió (carrer del Linx) és un vial que compartix dos unitats d'execució, la mateixa UE-18-Monteblanco, i la UE-17-B-subfase b - Clotxa del Cossi. Esta última unitat no està desenrotllada urbanísticament ni té reparcel·lació aprovada, amb la qual cosa no s'han dut a terme les cessions previstes legalment de vials, zones verdes, etc., i no ha obtingut l'ajuntament, per tant, la part de vial que correspon a la UE-17-b-subfase b.  
En estos casos, el criteri municipal és que s'actue sobre tota l'amplària del vial, per a no deixar mig carrer sense urbanitzar, quan es fa una urbanització integral, la qual cosa no seria coherent des del punt de vista urbanístic. Així, les bases particulars que regixen l'actuació en esta unitat 18-Monteblanco (base VI, punt 2, apartat 1r) regulen esta circumstància establint el següent:  
  
[?] 2. Constituïxen criteris i objectius urbanístics territorials que ha de complir l'actuació integrada els següents:  
1r. L'establiment de les millors solucions tècniques amb vista a l'execució de totes les obres públiques d'urbanització integral i la seua connexió amb les xarxes internes i externes de servicis, ajustada al planejament aplicable, a la programació de les unitats i sectors limítrofs, així com, si és el cas, a l'acompliment de les obres d'urbanització en els trams de vials limítrofs situats fora de l'àmbit de la unitat, per a aconseguir una major funcionalitat en el conjunt de l'actuació, per a la qual cosa en eixe cas s'hauran de presentar, juntament amb la proposició juridicoeconòmica, les separates individuals dels pressupostos d'obres d'urbanització corresponents a cada un dels trams de vials dits [?].  
  
Per tant, la urbanització completa del vial s'ha de dur a terme segons el que preveuen les bases particulars, de manera que els propietaris inclosos dins de la UE-17-B-subfase b) assumisquen el cost de la urbanització del tram del vial El Linx que els correspon.  
La urbanització completa del vial s'articula des de la memòria presentada pel licitador com una proposta de millora de la integració amb l'entorn (punt 4 de l'apartat II: alternativa tècnica), i dins de l'apartat 126.c) de la LUV, «Justificació del compliment de les condicions d'integració de l'actuació amb l'entorn». Si bé es posa de manifest que este apartat es justifica en el projecte d'urbanització, es referix que es planteja com a proposta de millora de la integració la urbanització completa del vial El Linx, i s'afirma que el vial s'inclou en la unitat d'execució únicament fins l'eix, mentres que «?la part restant no s'inclou dins de cap unitat- i els terrenys sobre els quals ha d'executar-se el vial ja són de domini públic, pel que es fa innecessària l'obtenció a càrrec dels propietaris?».  
  
Com ja s'ha posat de manifest, «la part restant» del vial es localitza dins de la UE-17-B-subfase b), i no s'ha obtingut, ja que no hi ha reparcel·lació. Els gastos que corresponga sufragar a les parcel·les afectades de la UE-17-B- subfase per la urbanització d'este semivial seran a compte del total de càrregues que els corresponga pagar quan es desplegue l'actuació integral de la UE-17-B-subfase b), i segons com s'haja contemplat en el projecte d'urbanització, per a la qual cosa ens remetem al que informen respecte a això els tècnics municipals.  
L'ajuntament girarà les quotes que corresponguen per les obres d'urbanització del semivial als propietaris de la unitat d'execució núm. 17-B-subfase b), i adquirix el compromís de transferir les quantitats recaptades a l'agent urbanitzador de la UE-18-Monteblanco, que ha d'executar les obres, no com a millora de la seua proposta d'alternativa tècnica, sinó com a previsió establida des de les bases particulars reguladores de l'actuació.  
A la vista del que s'ha exposat, i en els termes descrits, s'ha de corregir l'apartat de la memòria del programa.  
- Així mateix, s'establix en la fitxa de gestió que esta unitat d'execució núm. 18-Monteblanco, ha de participar en els costos d'urbanització de la ronda de circumval·lació de l'entorn de Sant Vicent proporcionalment a l'aprofitament privat o l'edificabilitat bruta.   
b) Respecte al projecte d'urbanització:  
b.1) S'han de complir les condicions següents, establides en els informes tècnics dels servicis tècnics municipals que es troben en l'expedient, basant-se en els quals es va informar sobre l'alternativa tècnica que ha superat la puntuació mínima, segons l'acord de la Junta de Govern local de 13 de juny de 2012. Abans de la firma del contracte, l'urbanitzador haurà d'incorporar al projecte les modificacions que se'n deriven:  
Estes modificacions són les que resulten de l'informe tècnic emés per l'arquitecte municipal i l'enginyera industrial de data 1 de juny de 2012, del qual ja es va remetre una còpia al licitador juntament amb la notificació de l'acord de la Junta de Govern Local i, a més, com referix l'informe tècnic expressament (apartat IV, Conclusions), les següents:  
  
Tota la documentació que es ressenya en l'apartat de l'informe esmentat, introduït en el text refós del projecte, i els aspectes que s'han de completar ordenats segons els capítols del pressupost i, a més, les següents:  
1. De l'informe geotècnic amb assajos del sòl del terreny natural, es justifiquen dos zones de sòl, la més general, zona A, amb base de substrat rocós, i una zona B (carrer Liró), d'arena llimosa i sòl tolerable. Per a aconseguir una esplanada E3, cal tindre en compte la xicoteta capacitat portant de l'arena llimosa i sòl tolerable (CBR>3), realitzant l'excavació d'este terreny subjacent tolerable i posterior farciment amb terraplens de sòl seleccionat (75 cm) amb un CBR > 12, i la segona capa de sòl seleccionat (35 cm), amb un CBR > 30. Alternativament, es pot aconseguir una esplanada E2, i per al paquet de ferms només cal incrementar la capa de llast artificial ZA 30 cm, evitant la segona capa de sòl seleccionat.  
2. Respecte al ferm per a trànsit T42, encara que la norma marca 5 cm de MB i així ho assenyala el projecte, es requerixen 6 cm de MB per les bases particulars, s'ha de canviar, inclús els pendents en passos de vianants i característiques del camí carrer Cerval.  
3. En l'annex 2: alçament topogràfic. Falta assenyalar accessos de parcel·les i ubicació de fosses sèptiques.  
4. En l'annex 3: demolicions i reposicions. Falta assenyalar que la parcel·la del PID-3 (pou i CT de Baldomero Prieto), després de la reparcel·lació quedarà com en el planejament.  
5. El pou P1 s'ha d'ubicar en el límit de l'actuació amb Xelardo i s'han de preveure 2 connexions més en zona verda SJL i en equipament PID-3.   
6. El carrer Linx, en el límit amb SJL (zona verda) de la UE 17B, ha d'acabar-se en estos límits amb rastell i llasts.   
7. Les seccions tipus (projectes tipus) de la instal·lació elèctrica corresponent a la unitat d'execució Monteblanco s'ajustaran a les normes particulars de la companyia subministradora a la seua petició i indicacions. La potència sol·licitada a la companyia subministradora contemplarà una demanda de potència per vivenda existent o edificable en parcel·la de 9.200 W.   
8. En mesuraments, s'han de desglossar les seues magnituds, sobretot els moviments de terra per a la formació de la base del vial.  
9. En el mesurament de les obres d'urbanització s'inclouen 36 connexions, al nostre criteri deuen 37 uts + 1 ZV+ 1 EQ + 1 CT Xelardo. Una per cada servici i per cada parcel·la derivada del projecte de reparcel·lació o, si és el cas, amb llicència de segregació o edificació, de manera que els costos de les connexions addicionals que se sol·liciten per cada interessat (és a dir, quan sol·liciten més d'una per parcel·la), es facturaran a part, a càrrec exclusiu del sol·licitant i prèvia petició per escrit.  
10. La zona verda. S'ha de dissenyar de forma senzilla, amb plantes autòctones com les existents, tractament d'arbratge existent, xarxa de reg i il·luminació. El tancament amb fàbrica de blocs buits de formigó 2 cares vistes, blanc, de 50 cm d'altura, rematats amb una filada a sardinell de rajoles massisses cara vista blancs, i fins als 2 m d'altura, tancament de panells electrosoldats tipus hèrcules estan amb fils d'aram de 5 mm de grossària, amb reforços en forma d'onada i acabats galvanitzat o galvanitzat + plastificat. Una porta reixat de tancaments metàl·lics de dos fulles batents de 300x200 cm per a accés de vehicles i una altra de vianants, més el tractament del sòl amb grava de pedrera. Ha d'estudiar-se la zona, en la qual actualment ja hi ha arbratge.  
  
11. En el carrer del Teixó es considera que falta la col·locació d'una lluminària.  
12. S'hauran d'incorporar les solucions a tots els punts que afecten l'urbanitzador, derivats de l'informe tècnic contestant a les al·legacions de data 23 de maig de 2012, còpia de les quals s'adjunta a este informe.  
13. S'hauran d'incloure en el pressupost del projecte definitiu els annexos que actualment es troben en el sobre B de la proposició juridicoeconòmica, que encara no ha sigut oberta, presentant-ho com un tot en conjunt en el text refós final del projecte d'urbanització, que haurà d'arreplegar els condicionaments descrits ací.  
b.2) En el requeriment dirigit al licitador el 30 de març de 2012 (registre d'eixida número 2172), per a esmenar determinats inconvenients en el projecte d'urbanització de la seua alternativa tècnica, ja es va fer constar que «les variacions econòmiques que, si és el cas, resulten de l'esmena dita i l'acabament del projecte, seran assumides per l'aspirant a urbanitzador sense poder alterar la seua proposició juridicoeconòmica, perquè deriven d'insuficiències en el projecte d'urbanització presentat, ja que no s'ajusten en alguns punts al que prescriuen les bases particulars que regixen esta actuació integrada de la UE 18-Monteblanco, i que són de compliment obligatori per al concursant», de manera que no es poden modificar les càrregues com a conseqüència d'eixe requeriment municipal relatiu a qüestions tècniques.  
Atés que arran del requeriment s'han hagut de reajustar partides del pressupost d'execució material, l'urbanitzador haurà de presentar en l'ajuntament, abans de la firma del contracte, el mateix pressupost ajustat al nou estat de mesuraments del projecte d'urbanització, per a poder certificar les obres i fer-ne la supervisió correcta de l'execució d'acord amb un document tècnic actualitzat i definitiu; incorporant així mateix les condicions següents reflectides en l'informe tècnic emés l'1 de juny de 2012 per l'arquitecte municipal i l'enginyera industrial, i en l'apartat 2.2 de l'informe tècnic emés per l'arquitecte municipal de data 12 de desembre de 2012, en resulten les següents, i d'acord amb els mesuraments de les partides que es modifiquen, i que no han de significar l'increment de pressupost en el total dels capítols del PEM:  
  
  
  
  
  
\* \* \* \* \*   
  
  
En el projecte definitiu s'han d'incorporar les concrecions següents, amb el reflex en la partida corresponent del pressupost, sense increment del pressupost d'execució material final, que ha de mantindre's en un PEM de 513.518,16 euros:  
- La xarxa d'aigua potable existent de fibrociment i cal desmuntar-la segons el Reial Decret 396/2006, ha de mesurar-se i valorar-se o bé incloure's específicament en el capítol 11 de gestió de residus.   
- Es mantindrà el servici d'aigua potable conforme indique Aqualia. Ha de mesurar-se i valorar-se.  
- Segons l'informe geotècnic amb assajos del sòl del terreny natural, hi ha una zona B (carrer Liró) d'arena llimosa i sòl tolerable. Per a aconseguir una esplanada E3, cal tindre en compte la xicoteta capacitat portant de l'arena llimosa i sòl tolerable (CBR>3), realitzant l'excavació d'este terreny subjacent tolerable i posterior farciment amb terraplens de sòl seleccionat (75 cm) amb un CBR>12, i segona capa de sòl seleccionat (35 cm) amb un CBR > 30. Alternativament, es pot aconseguir una esplanada E2, sense esta segona capa, incrementant la capa de llast artificial ZA, fins a 30 cm, en el paquet de ferms. Els llasts en calçada han de ser 20 cm (no els 15 cm del projecte). En mesuraments, se n'han de desglossar les magnituds, sobretot els moviments de terra per a la formació de la base del vial.  
  
- Pel que fa a la zona verda, s'ha de mantindre la vegetació preexistent previ condicionament amb una adequació superficial del terreny i àrees amb estés de terres morterenques, a esta zona se li subministra un punt de reg i dos punts d'enllumenat. El perímetre de la zona verda serà un tanca amb fabrica de blocs buits de formigó 2 cares vistes, blanc, de 50 cm. d'altura, rematats amb una filada a sardinell de rajoles massisses cara vista blancs, i fins als 2 m d'altura., tancament de panells electrosoldats tipus hèrcules amb fils d'aram de 5 mm de grossària, amb reforços en forma d'onada i acabats galvanitzat o galvanitzat + plastificat. Una porta reixat de tancaments metàl·lics de dos fulles batents de 300x200 cm per a accés  
- La parcel·la del PID-3 (pou i CT de Baldomero Prieto), després de la reparcel·lació quedarà com en el planejament.  
- Les seccions de carrer Liró, límit amb SNU i carrer Linx, límit amb la SJL (zona verda) de la UE 17B, han d'acabar-se en estos límits amb rastell i llasts.  
- L'estació de bombament ha de contemplar un funcionament cíclic de les dos bombes. Les bombes han de disposar de regulador de freqüència. El grup electrogen projectat ha de disposar dels suficients kVA per a poder subministrar energia a l'estació de bombament en cas de fallada. El tipus de bombes seleccionat serà de les necessàries per a garantir un funcionament òptim de l'estació i, en conseqüència, el bombament de la demanda d'aigües sanitàries de la unitat d'execució Monteblanco. El projecte específic de l'estació de bombament s'haurà de presentar en una separata, incloent-hi el seu pla de manteniment.  
  
- El pou P1 s'ha d'ubicar en el límit de l'actuació amb Xelardo. Falta assenyalar accessos de parcel·les i ubicació de fosses sèptiques. Els pous han de ser amb tapa de fosa grisa (UNE-EN 124), D-400, model municipal, i amb junta elàstica.  
- S'han de preveure 2 connexions més en zona verda SJL i en equipament PID-3. La ubicació de les connexions en les vivendes amb servici actual ha d'estar en el mateix punt i en les noves parcel·les intentar apariar-les per a cada dos una fornícula doble (vivendes futures). Falten detalls de la instal·lació.   
- En el mesurament de les obres d'urbanització s'inclouen 36 connexions, al nostre criteri han de ser 37 uts + 1 SJL (zona verda) + 6 CXK-0 (pou i CT de Baldomero Prieto), una per cada servici i per cada parcel·la derivada del projecte de reparcel·lació o, si és el cas, amb llicència de segregació o edificació, de manera que els costos de les connexions addicionals que sol·licite cada interessat (és a dir, quan en sol·liciten més d'una per parcel·la), es facturaran a part, a càrrec exclusiu del sol·licitant i prèvia petició per escrit.  
- En el pressupost parcial núm. 12, control de qualitat, ha d'incloure's la inspecció amb cambra del sanejament valorada en 1.480 € (PEM), per a uns 540 ml.  
- Les seccions tipus (projectes tipus) de la instal·lació elèctrica corresponent a la unitat d'execució Monteblanco s'ajustaran a les normes particulars de la companyia subministradora a la seua petició i indicacions. La potència sol·licitada a la companyia subministradora contemplarà una demanda de potència per vivenda existent o edificable en parcel·la de 9.200 W.   
- Justificar que els punts de llum de lluminària Carandini STA-250/GC-Q amb llum VSAP 100/150, en columnes de 6 m i a equidistància per a viari tipus D3, D4, ME4b en perimetrals de velocitat moderada i nivell de vianants S3, S4. No han de superar una separació major de 40 m.   
- Instal·lacions d'enllumenat en zona verda d'eficiència energètica viari tipus E2. En el carrer del Teixó es considera que falta la col·locació d'una lluminària.  
Segon. Adjudicar definitivament l'execució del programa d'actuació integrada per gestió indirecta de la unitat d'execució 18-el Monteblanco en sòl urbà residencial, zona de vivendes unifamiliars aïllades del PGOU de Llíria, a l'entitat mercantil UTE Rocisa Hispánica, SL - Vaseco, SL, queda supeditada al compliment de les condicions establides en el present acord.  
Tercer. L'import de les càrregues d'urbanització pel qual es realitza l'adjudicació sense IVA és de set-cents quaranta-un mil dos-cents quinze euros amb quaranta-dos cèntims (741.215,42 €), més IVA al tipus impositiu del 21 per cent és de cent cinquanta-cinc mil sis-cents cinquanta-cinc euros amb vint-i-quatre cèntims (155.655,242 €), respecte al qual s'han de complir estes condicions:   
a) En l'import s'inclouen les obres d'urbanització de tota la unitat d'execució 18 i les seues connexions exteriors, i les obres d'urbanització d'electrificació del pou de Monteblanco ja executades i liquidades la imposició de les quals deriva del cànon d'urbanització aprovat per mitjà de l'ordenança municipal, i la quantia final de la qual ascendix a 56.430,92 € més IVA al tipus impositiu del 21por cent, l'IVA ascendix a 11.850,49 €.  
  
- Càrregues d'urbanització més IVA   
 al 21 per cent828.589,24 €  
- Cànon d'urbanització (cost real girat)  
 al 21 por cent68.281,42 €  
- Total de les càrregues més IVA896.870,66 €  
b) Qualsevol increment de càrregues ha d'estar justificat en causes objectives imprevistes i ha de ser aprovat prèviament per l'ajuntament.  
  
c) Els costos estimats del control de qualitat que ha de contractar l'Ajuntament de Llíria, que, segons les bases particulars, són de 18.000 euros, hauran de ser ingressats en la Tresoreria municipal en el termini que s'indique en el requeriment municipal que en el seu moment es dirigisca a este efecte a l'urbanitzador.   
Quart. La garantia definitiva, per import de 74.121,54 euros, la ingressarà l'urbanitzador en la Tresoreria municipal en el termini màxim de 15 dies hàbils, comptats des de la notificació del present acord d'aprovació i adjudicació del programa, per qualsevol dels mitjans a què es referixen les bases particulars que regixen l'actuació (base XXIV.3). En cas d'aval, serà un aval bancari solidari, amb renúncia al benefici d'excussió, de vigència indefinida i executable al primer requeriment municipal.   
Abans de la firma del contracte s'hauran d'ingressar també els gastos a què es referixen les bases particulars (base XXVI), incloses les taxes previstes en la base XXVII de l'ordenança municipal reguladora de les bases generals per a la programació d'actuacions integrades per gestió indirecta.   
Quint. Els terminis d'execució i desplegament del programa d'actuació integrada seran els previstos en les bases particulars, queda sotmés l'urbanitzador al règim de penalitzacions per incompliment contingut en les bases dites. Per a l'execució de les obres d'urbanització, el termini serà de 12 mesos des de l'inici, perquè ho ha proposat així l'urbanitzador.   
L'execució de les obres es realitzarà amb subjecció al que establixen les bases particulars (base X i concordants als informes tècnics municipals sobre el projecte d'urbanització d'esta unitat, dels quals ja en té una còpia l'agent urbanitzador, ha d'aportar este els informes favorables de les companyies explotadores dels distints servicis públics (energia elèctrica, aigua potable, telefonia, gas, etc.) i ha de realitzar-se els punts de connexió a les xarxes existents de forma consensuada amb l'Ajuntament de Llíria.  
Sext. Requerir a l'urbanitzador perquè en el termini d'un mes comptat de la mateixa manera que en el punt anterior, comparega davant de l'Ajuntament de Llíria per a subscriure el contracte de programació, prèvia acreditació de l'ingrés de la garantia definitiva i de tots els altres gastos esmentats més amunt.   
El contracte el redactarà l'Ajuntament i s'ajustarà en el format i contingut al que s'aplica habitualment en altres actuacions integrades en el marc de la legislació aplicable a este efecte, amb les modificacions que es deriven del que establix el present acord.   
  
Així mateix, i de conformitat amb les indicacions contingudes en l'informe conjunt emés el 8 de març de 2013 pel secretari general i per l'interventor, atés que les obres d'electrificació de la UE 18 Monteblanco, finançades a través del cànon d'urbanització, estan completament executades i han sigut pagades de manera anticipada per l'Ajuntament de Llíria, en la formalització del contracte de la programació s'haurà d'establir la forma en la qual l'agent urbanitzador transferirà l'import corresponent a les quantitats cobrades pel concepte dit. En tots els casos, en les liquidacions que vol l'agent urbanitzador, als propietaris afectats per l'actuació, haurà d'especificar-se de manera independent l'import corresponent al cànon d'urbanització de la resta de les càrregues girades. En el supòsit que existisquen impagaments que, en aplicació de la normativa vigent, el cobrament dels quals haja de ser gestionats per la via executiva de constrenyiment per part de l'Ajuntament, una vegada cobrats, l'Ajuntament descomptarà de l'import que haja de transferir a l'agent urbanitzador les quantitats corresponents als ingressos derivats del cànon d'urbanització.  
Sèptim. Notificar el present acord als interessats, informant-los dels recursos que procedixen tant contra el programa d'actuació integrada com contra els actes que es produïsquen en l'aplicació, en allò que no fóra ajustat a dret tal com disposa l'article 166.5 de la LUV.   
  
Octau. Publicar un anunci en els diaris oficials a què es referix l'article 132 de la Llei Urbanística Valenciana (LUV) i en el Butlletí Oficial de la Província de València i el Diari Oficial de la Comunitat Valenciana, donant compte de l'aprovació i adjudicació del programa.   
Nové. Enviar una certificació del present acord i una còpia de les actuacions a la conselleria competent en matèria d'urbanisme.  
Deu. Facultar la Junta de Govern Local i la Regidoria Delegada d'Urbanisme, Urbanitzacions i Medi ambient per a adoptar totes les resolucions que siguen necessàries per a l'execució del present acord, en tots els extrems.»  
  
Llíria, 5 d'abril de 2013.- La regidora delegada d'Urbanisme, Urbanitzacions i Medi Ambient (R de l'alcalde número 1488/2012, de 13 de juny): Remedios Mazzolari Tortajada.